Benyttede de sidste to dage af en 14-dages tur til Katalonien hos Anas lejlighed, og fortrød efterfølgende, at vi ikke havde reserveret lidt flere dage her.
Ana var meget pragmatisk ift. ind- og udcheckning. Vi kom en time tidligere end aftalt, og "forstyrrede" i princippet familien, men blev modtaget med sædvanlig sydeuropæisk imødekommenhed (me casa es su casa).
Ana havde endda bagt en kage til os, som børnene spiste med velbehag på vores korte visit.
Lejlighedens stand var fin og indeholdt de fornødenheder, som man savner på et hotel. Den ligger højt, og fra den store terrasse har man en pragtfuld udsigt over ressort og vand/klipper. Hvis man ikke orker at gå de ca. 300 trappetrin til stranden og indkøb, kører der kontinuerligt en gratis mini-bus.
Stranden/vandet var fin og gav gode muligheder for at opleve store fisk og små blæksprutter. Som bonus var der en lille og smuk kløft, hvor man fra en klippeafsats kunne springe ned i det klare vand.
Lille minus: Lejligheden ligger i et ressort, som igen ligger ca. 25 minutters bjergkørsel (!) fra nærmeste by. Den lokale købmand havde et fint udvalg til fornuftige priser, og der var een restaurant, som vi dog ikke afprøvede. Ved længere ophold, vil man muligvis komme til at savne lidt mere "liv" og tilbud.
Alt i alt havde vi dog et super dejligt ophold, der som sagt burde havde varet lidt længere.